ਸ਼ਿਮਲਾ 'ਚ ਪਾਣੀ ਸੰਕਟ ਦੇ ਇਹ ਹਨ ਕਾਰਨ\nਗਰਮੀ ਦੇ ਨਾਲ ਇਲਾਕੇ ਵਿੱਚ ਪਾਣੀ ਦਾ ਸੰਕਟ ਇੰਨਾ ਵੱਧ ਗਿਆ ਹੈ ਕਿ ਲੋਕ ਮੁਜ਼ਾਹਰਾ ਕਰ ਰਹੇ ਹਨ ਅਤੇ ਟੈਂਕਰ ਤੋਂ ਪਾਣੀ ਲੈਣ ਲਈ ਹਰ ਗਲੀ ਵਿੱਚ ਰੌਲਾ ਪੈ ਰਿਹਾ ਹੈ।

ਹਾਲਾਤ ਅਜਿਹੇ ਹਨ ਕਿ ਸ਼ਿਮਲਾ ਦੀ ਮਾਲ ਰੋਡ 'ਤੇ ਪਾਣੀ ਲਈ ਲੋਕਾਂ ਦੀ ਲਾਈਨ ਲੱਗਣੀ ਸੁਰੂ ਹੋ ਗਈ ਹੈ। ਕੁਝ ਲੋਕਾਂ ਨੇ ਰਾਤੋਂ-ਰਾਤ ਮੁੱਖ ਮੰਤਰੀ ਦੇ ਘਰ ਦਾ ਘਿਰਾਓ ਕਰਨ ਦੀ ਕੋਸ਼ਿਸ਼ ਕੀਤੀ।

ਜਦੋਂ ਪਾਣੀ ਲਈ ਕਈ ਥਾਈਂ ਮੁਜ਼ਾਹਰੇ ਹੋਏ ਤਾਂ ਮੁੱਖ ਮੰਤਰੀ ਜੈਰਾਮ ਠਾਕੁਰ ਨੇ ਖੁਦ ਕਮਾਂਡ ਸੰਭਾਲੀ।

ਸੈਰ-ਸਪਾਟੇ 'ਤੇ ਅਸਰ

ਸੈਰ-ਸਪਾਟੇ ਦੇ ਹਿਸਾਬ ਨਾਲ ਇਹੀ ਮੌਸਮ ਵਧੀਆ ਮੰਨਿਆ ਜਾ ਰਿਹਾ ਹੈ। ਅਜਿਹਾ ਵਿੱਚ ਸਭ ਤੋਂ ਵੱਧ ਪਰੇਸ਼ਾਨੀ ਹੋਟਲ ਮਾਲਿਕਾਂ ਲਈ ਹੈ। 

ਪਰੇਸ਼ਾਨੀ ਦੇਖਦੇ ਹੋਏ ਹੋਟਲ ਮਾਲਿਕ ਹੁਣ ਸੈਲਾਨੀਆਂ ਨੂੰ ਸ਼ਿਮਲਾ ਨਾ ਆਉਣ ਦੀ ਅਪੀਲ ਕਰ ਰਹੇ ਹਨ। 

ਕਈ ਹੋਟਲਾਂ ਨੇ ਤਾਂ ਬੁਕਿੰਗ ਲੈਣਾ ਹੀ ਬੰਦ ਕਰ ਦਿੱਤਾ ਹੈ। 

ਜਨਤਕ ਪਖਾਣੇ ਪਾਣੀ ਦੀ ਕਮੀ ਕਾਰਨ ਬੰਦ ਕਰ ਦਿੱਤੇ ਗਏ ਹਨ।

ਉੱਤਰ ਭਾਰਕ ਦੇ ਹੋਟਲ ਅਤੇ ਰੇਸਤਰਾਂ ਐਸੋਸੀਏਸ਼ਨ ਦੇ ਮੁਖੀ ਸੰਜੇ ਸੂਦ ਨੇ ਦੱਸਿਆ, "ਹੋਟਲ ਮਾਲਿਕ ਪਾਣੀ ਦੀ ਕਮੀ ਕਾਰਨ ਸੈਲਾਨੀਆਂ ਨੂੰ ਫਿਲਹਾਲ ਸ਼ਿਮਾਲ ਨਾ ਆਉਣ ਦੀ ਸਲਾਹ ਦੇ ਰਹੇ ਹਨ। ਹੋਟਲਾਂ ਨੂੰ ਨਿੱਜੀ ਟੈਂਕਰਾਂ ਤੋਂ ਵੀ ਸਪਲਾਈ ਨਹੀਂ ਮਿਲ ਪਾ ਰਹੀ ਹੈ।" 

ਸ਼ਿਮਲਾ ਦੇ ਮਾਲ ਰੋਡ ਤੇ ਰਹਿਣ ਵਾਲੀ ਸੁਨੀਤਾ ਦੇਵੀ ਦਾ ਕਹਿਣਾ ਹੈ, "25 ਮਈ ਤੋਂ ਬਾਅਦ ਪਾਣੀ ਨਹੀਂ ਆਇਆ ਹੈ। ਉਸ ਦਿਨ ਵੀ ਸਿਰਫ਼ ਇੱਕ ਘੰਟੇ ਲਈ ਹੀ ਪਾਣੀ ਆਇਆ ਸੀ। ਚਾਰ ਦਿਨਾਂ ਤੋਂ ਅਸੀਂ ਇੱਘਰ-ਉੱਧਰ ਟੈਂਕਰ ਤੋਂ ਪਾਣੀ ਲਿਆ ਰਹੇ ਹਾਂ।"

ਉੱਥੇ ਹੀ ਸ਼ਿਮਲਾ ਵਿੱਚ ਦੁਕਾਨ ਚਲਾਉਣ ਵਾਲੇ ਕ੍ਰਿਸ਼ਨ ਦੇਵ ਦਾ ਕਹਿਣਾ ਹੈ ਕਿ ਪਾਣੀ ਦੀ ਮੁਸ਼ਕਿਲ ਕਾਰਨ ਉਨ੍ਹਾਂ ਨੇ ਆਪਣੀ ਪਤਨੀ ਅਤੇ ਦੋ ਬੱਚਿਆਂ ਨੂੰ ਕਾਂਗੜਾ ਭੇਜ ਦਿੱਤਾ ਹੈ। 

ਪਾਣੀ ਸੰਕਟ ਅਤੇ ਸ਼ਿਮਲਾ ਦਾ ਇਤਿਹਾਸ

ਸ਼ਿਮਲਾ ਇਸ ਹਾਲ ਤੱਕ ਕੀ ਅਚਾਨਕ ਪਹੁੰਚ ਗਿਆ ਹੈ ਜਾਂ ਫਿਰ ਇਸ ਲਈ ਤਿਆਰ ਨਹੀਂ ਸੀ। ਇਸ ਨੂੰ ਸਮਝਣ ਲਈ ਸ਼ਿਮਲਾ ਦੇ ਵਸੇਬੇ ਦੀ ਕਹਾਣੀ ਜਾਣਨਾ ਜ਼ਰੂਰੀ ਹੈ।

ਕਿੰਨੀ ਲੋੜ ਤੇ ਕਿੰਨਾ ਮਿਲ ਰਿਹਾ ਹੈ ਪਾਣੀ

ਸ਼ਿਮਲਾ ਵਿੱਚ ਇਸ ਵੇਲੇ 45 ਮਿਲੀਅਨ ਲੀਟਰ(ਐੱਮਐੱਲਡੀ) ਪਾਣੀ ਦੀ ਲੋੜ ਹਰ ਰੋਜ਼ ਪੈਂਦੀ ਹੈ। ਜਦਕਿ ਸ਼ਹਿਰ ਨੂੰ ਸਿਰਫ਼ 20 ਐੱਮਐੱਲਡੀ ਪਾਣੀ ਦੀ ਮਿਲ ਪਾ ਰਿਹਾ ਹੈ।

ਸ਼ਿਮਲਾ ਅਤੇ ਨੇੜਲੇ ਇਲਾਕਿਆਂ ਲਈ ਪਾਣੀ ਦੇ 5 ਸਰੋਤ ਹਨ। ਜਿਸ ਵਿੱਚ ਗੁੱਮਾ, ਗਿਰੀ, ਅਸ਼ਵਿਨੀ ਖੱਡ, ਚੁਰਟ ਅਤੇ ਸਿਓਗ ਸ਼ਾਮਿਲ ਹਨ। ਇਨ੍ਹਾਂ ਵਿੱਚੋਂ ਸ਼ਿਮਲਾ ਦੇ ਪਾਣੀ ਦੀ ਪੂਰਚੀ ਦਾ ਮੁਖ ਸਰੋਤ ਰਹੀ ਹੈ ਅਸ਼ਵਿਨੀ ਖੱਡ। ਜਿਸ ਨਾਲ ਸਪਲਾਈ ਬੀਤੇ ਦੋ ਸਾਲਾਂ ਤੋਂ ਬੰਦ ਹੈ।  

ਇਸ ਦੇ ਮਾੜੇ ਪਾਣੀ ਕਾਰਨ ਦੋ ਸਾਲ ਪਹਿਲਾਂ ਪੀਲੀਆ ਫੈਲ ਗਿਆ ਸੀ ਜਿਸ ਕਾਰਨ 30 ਲੋਕਾਂ ਦੀ ਮੌਤ ਹੋਈ ਸੀ। 

ਪਾਣੀ ਦੀ ਕਮੀ ਦਾ ਦੂਜਾ ਕਾਰਨ ਹੈ ਸਰਦੀਆਂ ਵਿੱਚ ਲੋੜੀਂਦੀ ਬਰਫ਼ਬਾਰੀ ਅਤੇ ਮੀਂਹ ਦੀ ਨਾਂ ਪੈਣਾ।

ਵੈਸੇ ਸ਼ਿਮਲਾ ਵਿੱਚ ਬਰਫ਼ਬਾਰੀ ਤੋਂ ਬਾਅਦ ਵੀ ਪਾਣੀ ਦੀ ਮੁਸ਼ਕਿਲ ਰਹਿੰਦੀ ਹੈ ਜਦਕਿ ਗਰਮੀਆਂ ਵਿੱਚ ਸੋਕੇ ਅਤੇ ਮੀਂਹ ਵਿੱਚ...\n\ntl;dr:
ਦੁਨੀਆਂ ਭਰ ਵਿੱਚ ਮਸ਼ਹੂਰ ਹਿਮਾਚਲ ਦੀ ਰਾਜਧਾਨੀ ਸ਼ਿਮਲਾ ਅੱਜ-ਕੱਲ੍ਹ ਪਾਣੀ ਦੀ ਮੁਸ਼ਕਿਲ ਦਾ ਸਾਹਮਣਾ ਕਰ ਰਹੀ ਹੈ।